ՀԻՄՆԱՎՈՐՈՒՄ

ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ՀՈԻՆՎԱՐԻ 10-Ի N 07-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է «Նորմատիվ իրավական ակտերի մասին» օրենքի 33-34-րդ հոդվածների համաձայն։  
 Անհրաժեշտություն է առաջացել Աբովյան համայնքի ավագանու 2018 թվականի հունվարի 10-ի «Աբովյան համայնքի սեփականություն համարվող հողամասերի վրա կառուցված ինքնակամ շինություններն օտարելու կամ վարձակալության իրավունքով տրամադրելու մասին» N 07-Ա որոշման մեջ կատարել փոփոխություններ, քանի որ 2018 թվականի ընթացքում նախատեսվել է օտարել կամ վարձակալության իրավունքով տրամադրել Աբովյան համայնքի սեփականություն համարվող հողամասերի վրա ինքնակամ կառուցված 482 ավտոտնակներ, 10 արտադրական, 27 բնակելի և 10 հասարակական նշանակության կառույցները, սակայն օտարվել կամ վարձակալության իրավունքով տրամադրվել են ինքնակամ կառուցված 50 ավտոտնակներ, 2 արտադրական, 3 բնակելի և 17 հասարակական նշանակության կառույցներ։

Աբովյան համայնքի ավագանու 2018 թվականի հունվարի 10-ի «Աբովյան համայնքի սեփականություն համարվող հողամասերի վրա կառուցված ինքնակամ շինություններն օտարելու կամ վարձակալության իրավունքով տրամադրելու մասին» N 07-Ա որոշման մեջ փոփոխություններ կատարելու մասին Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

ՀԱՄԱՅՆՔԻ ՂԵԿԱՎԱՐ Վ. ԳԵՎՈՐԳՅԱՆ